Beatrixot nem sokkal fia születése után koronázták cseh királynévá 1337 júniusában. Férje 1346. augusztus 26-án részt vett a crécyi csatában a franciák oldalán. A franciák azonban elvesztették a csatát, s János király is holtan maradt a csatatéren. Ezután Beatrix visszatért hazájába, ahol 1347 körül ismét megházasodott. Második férje II. Eudes, Grancey ura. Házasságuk gyermektelen maradt. Beatrix alig két héttel élte túl fiát, második férje hat évvel később halt meg. Végső nyughelyre a párizsi Szent Jakab kolostor lett.